stanford-oval/wikipedia huggingface dataset:
אריך פון דניקן
כתיבתו

ספרו מרכבות האלים, שיצא לאור ב-1968, מנסה להביא הוכחות בדבר ביקור ישויות זרות בכדור-הארץ, הספר תורגם לעשרות שפות ואף הוסרט. בספר הוא מסתמך כביכול על ממצאים ארכאולוגיים וטקסטים עתיקים כדי להוכיח שהאלים במיתוסים של דתות שונות הם בעצם יצורים חיצוניים, שהגיעו בחלליות לכדור הארץ לפני אלפי שנים.
הוא מביא למשל את סיפור ה"ווימנות" המעופפות שבספרי הוודות, הכתבים העתיקים של הודו, כתיאור של ספינות חלל שהגיעו מפלנטות אחרות.
הצלחת הספר הראשון הביאה לשני ספרים נוספים, שהפכו לטרילוגיה: הראשון "מרכבות האלים" השני "אלים מן החלל החיצון", ספר שכתב בשבתו במעצר, בעת משפט על עבירות מעילת בכספים שביצע במלון בו עבד, והשלישי "עקבות בחלל". שלושת ספרי הטרילוגיה תורגמו לעברית, ויצאו לאור בהוצאת "צ'ריקובר".
הקהילה המדעית דחתה את הנתונים שבספריו על הסף. מבקרי הספר טענו שהוא נתפש בשברי נתונים ומוצגים, ומאחה אותם לתאוריה שבעיבודו הופכת להיות שלמה לכאורה, ומסוגלת לסבר את אוזני ההמון, שהוא צמא סנסציות ואין לו את הכלים או הרצון לבדוק את הנתונים המובאים לפניו.. הסתייגותה של הקהילה המדעית מפון דניקן הייתה אחד הגורמים לפרסומו ב-1976 של הספר "The Space-Gods Revealed" ("חשיפת אלי-החלל") מאת רונלד סטורי (עם הקדמה מאת קרל סייגן). הספר מפריך ביסודיות, עמוד אחר עמוד כמעט, את הטענות והראיות בספרו הידוע ביותר של פון דניקן, "מרכבות האלים".
פון דניקן מנסה למצוא סימוכין לתאוריות שלו בכתבי הקודש או בממצאים בשטח, כמו מוצגים במקדשים בעולם או אתרים מוזרים שאי אפשר להסביר את מהותם.
את תיאור המרכבה בספר יחזקאל הוא מסביר כחללית שהגיעה לכדור הארץ. לגבי הפסלים הענקיים באי הפסחא הוא טוען שלא ייתכן שנוצרו על ידי בני אנוש, וכך עמדתו לגבי הפירמידות במצרים.
פון דניקן כתב את ספריו בעקביות בלתי נלאית, לצורך חיזוק התיזות שלו הוא נסע לקצוות העולם וצילם במקומות נידחים.
בספריו הוא מציין שיש בהם מן הדמיון ואמונה הלא מדעית:
"מודה אני בגלוי שמבחינה מסוימת גם אני הנני הוזה הזיות ובעל חלומות... -אמונתי- וביטחוני שיצורים אינטליגנטיים מכוכבי לכת אחרים ביקרו בעבר הרחוק בכדור הארץ" (אלים מהחלל החיצון, עמוד 14)
"ביתר ענווה בא אני וטוען שאיננו יכולים לדעת את האמת. לכל היותר יכולים אנו להאמין בה" (מרכבות האלים, עמוד 72)
ב-1991 זכה בפרס איג נובל לספרות על פועלו.
פון דניקן כזייפן

הופעתו הראשונה של פון דניקן בפני שופט הייתה עוד בילדותו, כאשר הואשם בגנבת כסף מ"הצופים". בתחילת שנות ה־60, כאשר היה באמצע שנות ה-20 לחייו, הורשע בהונאת המלון בו עבד ובגנבה קטנה, ונקנס. ב-1967, בגיל 32, פון דניקן הורשע במעילה בקנה מידה גדול, זיוף והעלמת מס, ובילה שלוש שנים וחצי בבית הסוהר. בזמן מאסרו כתב את ספרו השני, "אלים מן החלל החיצון" (שפורסם במקור בשנת 1970). פון דניקן מכחיש את אשמתו. הוא טוען, לדוגמה, כי ההרשעה שהובילה למאסרו הייתה תוצאת קונספירציה נגדו על ידי חברי ההיררכיה הקתולית בשווייץ, שמטרתה הכתמת התאוריות שלו.
למרות זאת, פון דניקן הודה שזייף חלק מן הראיות שלו. חרסים עם ציורי עב"מים, אשר טען כי באו מחפירות ארכאולוגיות, נוצרו למעשה על ידי קדר בן-זמננו. כאשר הציגו לפון דניקן את הראיות למעשה-הרמייה שלו, הוא טען שהזיוף היה מוצדק משום ש"יש אנשים אשר יאמינו רק אם יראו הוכחות במו-עיניהם".
ספריו של פון דניקן

מרכבות האלים 1968 (Chariots of the Gods), יצא בעברית ב-1971, בהוצאת "בצלאל צ'ריקובר", בתרגום עמשי לוין.
אלים מן החלל החיצון Gods from Outer Space) 1970), יצא בעברית ב-1972, בהוצאת "בצלאל צ'ריקובר", בתרגום עמשי לוין.
זהב האלים The Gold of the Gods) 1972) יצא בעברית ב-1974 בהצאת צ'ריקובר בשם: "עקבות בחלל".
בחיפוש אחר אלים עתיקים In Search of Ancient ב-Gods) 1973)
נפלאות האלים Miracles of the Gods) 1974)
אותות מן האלים Signs of the Gods) 1979). יצא בעברית בהוצאת צ'ריקובר בשם: "אותות מן השמים".
בשביל אל האלים Pathways to the Gods) 1981)
עין הספינקס The Eyes of the Sphinx) 1996)
חזרה לאלים-הוכחה לביקורים חוץ-ארציים The Return of the Gods - Evidence of Extraterrestrial Visitations). 1997)
אודיסיאה של האלים - היסטוריה חייזרית של יוון העתיקה Odyssey of the Gods - An Alien History of Ancient Greece). 2000)
ראו גם

חייזרים מן העבר
לקריאה נוספת

Philip J. Klass, UFOs Explained, Random House, 1974
הערות שוליים

1 2  ancient astronauts ביקורת על הספר מרכבות האלים, מאת רוברט טוד קרול, 3 בינואר 2012
↑  Playboy, August 1974 (volume 21, number 8)
↑  Lingeman, Richard R. (31 March 1974). "Erich von Daniken's Genesis". The New York Times. p. 6.
↑  Story, Ronald (1976). The space-gods revealed: a close look at the theories of Erich von Däniken. New York: Harper & Row. ISBN 0-06-014141-7.
↑  רשימת זוכי פרס איג נובל, אתר הפרס
↑  http://www.skepdic.com/vondanik.html
| --- | --- |
בקרת זהויות :  NLI: 987007274375005171  PLWABN: 9810555240205606  BIBSYS: 90124198  BNE: XX1070241  BnF: cb14052164r (data)  CANTIC: a10879778  CiNii: DA02077130  GND: 118523260  HDS: 043417  ICCU: CFIV033696  ISNI: 0000 0001 2321 5520  LCCN: n80076582  LNB: 000003164  NDL: 00437201  NKC: jn19990001663  NLA: 35033296  NLG: 63613  NLK: KAC199606271  NSK: 000015053  NTA: 06837772X  RERO: 02-A003202560  SELIBR: 184271  SUDOC: 026833336  Trove: 805892  VIAF: 109457153   WorldCat (עם VIAF): 109457153 
אחד מפסלי הענק באי הפסחא שלטענת פון דניקן נוצר על ידי חייזרים
רטו ציגלר

רטו ציגלר (בגרמנית: Reto Pirmin Ziegler; נולד ב-16 בינואר 1986 בז'נבה) הוא כדורגלן שווייצרי, המשחק בעמדת המגן בקבוצת פ.צ. סיון ונבחרת שווייץ.
קריירה

ציגלר הוא כדורגלן שווייצרי בינלאומי, שחתם בקבוצת טוטנהאם הוטספר בסוף מועד ההעברות של שנת 2005. משחק הבכורה שלו בטוטנהאם היה באוקטובר 2005 בניצחון 0–1 על אברטון, ושערו היחיד בבוגרים היה במשחק החזרה מחופשת השנה החדשה בוויט הארט ליין. באותה השנה, הוא נבחר לשחקן השנה הצעיר הטוב ביותר מטעם ה-JSM. בקיץ 2005, הוא הושאל להמבורג מהבונדסליגה בגרמניה, בה הוא שיחק רק 8 משחקים לפני ששב לטוטנהאם בינואר 2006. שלושה שבועות מאוחר יותר הוא מצא את עצמו מושאל שוב, הפעם לויגאן את'לטיק. הוא ערך במדי וויגאן 10 הופעות. בשנת 2007 עבר לקבוצת סמפדוריה ובשנת 2011 חתם בקבוצת יובנטוס. הוא הושאל לקבוצת פנרבחצ'ה ולקבוצת לוקומוטיב מוסקבה ובשנת 2013 הושאל לקבוצת ססואולו. ב-2 בפברואר 2015 לאחר חצי עונה ללא קבוצה, חתם בפ.צ. סיון.
נכון לנובמבר 2014, לרשותו 35 הופעות במדי נבחרת שווייץ.
יסמין פיני

| --- | --- |

 לידה:  30 באוגוסט 2003 (בת 21) מנצ'סטר, אנגליה
 מדינה:  הממלכה המאוחדת 
 תקופת הפעילות:  מ-2021
 עיסוק:  שחקנית
 מקום לימודים:  אוניברסיטת מנצ'סטר 
 פרסים והוקרה:  Out100 (2022) 
 פרופיל ב-IMDb
 
יסמין פיני (באנגלית: Yasmin Finney; נולדה ב-30 באוגוסט 2003) היא שחקנית ואושיית רשת אנגלייה. היא ידועה בתפקידה כאל ארג'נט בסדרת הטלוויזיה "עוצר נשימה" המשודרת בנטפליקס.
ראשית חייה

פיני נולדה במנצ'סטר לאם חד-הורית. בצעירותה השתתפה במספר הפקות תיאטרון מקומיות, בין היתר בתיאטרון סאקוויל של אוניברסיטת מנצ'סטר. היא טרנסג'נדרית.
קריירה

פיני זכתה בתחילה לפרסום באמצעות הסרטונים שפרסמה ברשת החברתית טיקטוק על חוויותיה כמתבגרת טרנסג'נדרית בריטית שחורה. באפריל 2021, בגיל 17, פיני לוהקה לסדרת הטלוויזיה "עוצר נשימה" של נטפליקס, אשר עלתה לשידור בשנת 2022. בסדרה היא מגלמת את דמותה של אל ארג'נט, תלמידת תיכון לבנות אליו עברה לאחר שיצאה מהארון כטרנסג'נדרית. באותו חודש היא לוהקה גם לסרט "Anything's Possible" (אנ'), אך נאלצה לפרוש עקב מגבלות מגפת הקורונה על נסיעות שמנעו ממנה לקבל אשרת עבודה לארצות הברית, מה שהוביל להחלפתה על ידי אווה ריין.
ביוני 2021 היא נכללה ברשימת "20 Under 20" השנתית השנייה של הליגה ההומו-לסבית נגד השמצה.
ב-16 במאי 2022, הוכרז כי פיני תצטרף לצוות השחקנים של דוקטור הו לרגל יום השנה ה-60 לסדרה שיחול ב-2023, ותגלם דמות בשם רוז.
פילמוגרפיה

| שנה | סדרה | תפקיד | הערות |
| --- | --- | --- | --- |
| 2022–הווה | עוצר נשימה | אל ארג'נט | תפקיד ראשי (2 עונות); 16 פרקים |
| 2023–2024 | דוקטור הו | רוז נובל | 4 פרקים |
הערות שוליים

↑  Williams, K-Ci (2022-05-02). "Yasmin Finney, Who Plays Elle in "Heartstopper," Talks Black Trans Icons, Vibes, and More". Teen Vogue (באנגלית אמריקאית). נבדק ב-2022-05-06.
↑  O'Malley, Katie (9 במאי 2022). "Yasmin Finney On 'Heartstopper', Trans Representation And Authenticity". נבדק ב-15 במאי 2022. {{cite web}}:  (עזרה)
↑  "Rising Stars: Yasmin Finney". The Media Eye. 24 ביוני 2021. נבדק ב-17 באפריל 2022. {{cite web}}:  (עזרה)
↑  Bulbul, Nuray (2022-04-26). "The actor who plays Elle Argent in Heartstopper on Netflix". Manchester Evening News (באנגלית). נבדק ב-2022-05-06.
↑  Miller, Adam (2022-04-24). "Heartstopper was saved by Elle star Yasmin Finney: 'We couldn't make the show'". Metro (באנגלית). נבדק ב-2022-04-25.
↑  N'Duka, Amanda (12 באפריל 2021). "Newcomer Yasmin Finney To Star In Billy Porter's Directorial Debut Feature 'What If?' From Orion Pictures". Deadline Hollywood. נבדק ב-12 באפריל 2021. {{cite web}}:  (עזרה)
↑  James, Alastair (13 באפריל 2022). "Heartstopper's Yasmin Finney: 'We can have a trans story that is normalised'". Attitude. נבדק ב-17 באפריל 2022. {{cite journal}}:  (עזרה)
↑  D'Alessandro, Anthony (19 ביולי 2021). "Eva Reign, Abubakr Ali and Renee Elise Goldsberry To Star In Billy Porter's 'What If? for Orion Pictures; Courtnee Carter, Kelly Lamor Wilson, and Grant Reynolds Also On Board". Deadline Hollywood. נבדק ב-19 ביולי 2021. {{cite web}}:  (עזרה)
↑  Harvey, Spencer (22 ביוני 2021). "GLAAD releases its second annual 20 Under 20 list, featuring JoJo Siwa, mxmtoon, Ve'ondre Mitchell, Stella Keating, Ewok, Yasmin Finney, and more". GLAAD. נבדק ב-7 ביולי 2021. {{cite web}}:  (עזרה)
↑  "Yasmin Finney joins Doctor Who cast | Doctor Who". www.doctorwho.tv (באנגלית). נבדק ב-2022-05-16.
↑  Kanter, Jake (26 באפריל 2021). "Netflix Rounds Out Cast For 'Heartstopper' With 'What If?' Star Yasmin Finney & Seven Others". Deadline. נבדק ב-26 באפריל 2021. {{cite news}}:  (עזרה)
↑  Vlessing, Etan (16 במאי 2022). "Yasmin Finney Joins BBC's 'Doctor Who' as Rose". The Hollywood Reporter (באנגלית אמריקאית). נבדק ב-25 במאי 2022. {{cite web}}:  (עזרה)
הטבח בטבריה

| חלק מהמרד הערבי הגדול |
| --- | --- |

קברי נרצחי הטבח בטבריה בבית הקברות בטבריה
 תאריך:  2 באוקטובר 1938 
 מקום:  טבריה 
 קואורדינטות:  32°47′20″N 35°31′26″E﻿ / ﻿32.789°N 35.524°E﻿ / 32.789; 35.524
 סוג:  טבח 
 הרוגים:  19 
  (למפת הגליל העליון מוגדלת) הטבח בטבריה(למפת הגליל העליון רגילה) הטבח בטבריה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הטבח בטבריה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הטבח בטבריה
 
הבית בו משפחות יהודיות נשרפו חיים
מתרס שהוקם באחת הכניסות לטבריה למניעת כניסת כלי רכב של הצבא הבריטי
נרצחי הפרעות מובאים לקבורה
הטבח בטבריה היה התקפה של פורעים ערבים על היהודים תושבי שכונת קריית שמואל בטבריה, שאירעה בליל 2 באוקטובר 1938 (ח' בתשרי ה'תרצ"ט), כחלק ממאורעות תרצ"ט. בתקיפה נרצחו 19 יהודים, מתוכם 11 ילדים.
מהלך המאורעות

בתקופת המנדט הבריטי הייתה טבריה עיר בעלת אוכלוסייה מעורבת, של יהודים וערבים. בתקופה הקודמת להתקפה, ההגנה בטבריה לא הייתה מאורגנת כיאות. בשכונת קריית שמואל התגוררו 2,000 תושבים, כשמתוכם רק 36 חברי הגנה פעילים. בליל ההתקפה היו בשכונה רק 15 מגינים ולא היה ניתן לאייש את כל העמדות. כתוצאה מכך, הופקרו העמדות בצד הצפוני-מזרחי של העיר, מתוך הנחה שההתקפה מצד זה הפונה לים הכנרת תהיה קשה ביותר. כוחות פלוגות הלילה של אורד וינגייט היו עסוקות בפעולות בגליל התחתון, וכפי הנראה וינגייט הוטעה באותו יום על ידי מידע מסולף שסופק לו על ידי מארגני ההתקפה על טבריה.
עם רדת הלילה חסמו ערבים את כל הדרכים המובילות לטבריה במחסומי אבנים. בשעה 21:00 החלו לירות על העיר מכל עבריה, ובו בעת חדרה לעיר קבוצה של כ-70 ערבים מכיוון צפון-מזרח. הקבוצה שחדרה התחלקה לשתיים: חלקם חדרו לשכונת קריית שמואל, וחלקם התקיפו את בית הממשלה, והציתו אותו ואת המחסן של מחלקת העבודות הציבוריות.
הקבוצה שחדרה לשכונת קריית שמואל לא נתקלה בשום הפרעה. הם התחילו את מעשיהם בבית השמש ברחוב הרצל פינת רחוב אוהל-יעקב תוך התקדמות במורד רחוב הרצל כשהם פורצים לבתים, טובחים בתושבים ושורפים את המבנים. בבית אחד נרצחו אם וחמשת ילדיה, ובבית אחר נרצחה משפחה של ארבע נפשות. בית הכנסת הועלה באש ושָמָשו נרצח ליד ספר התורה. האירוע כולו נמשך כארבעים דקות ובסיומו יצאו הפורעים מהשכונה ללא התנגדות. שני נוטרים שחשו לעזרת השכונה נתקלו במארב ונהרגו.
ליד היישוב מצפה נתקלו הפורעים הנסוגים במארב של פלוגות הלילה שהרג חמישה מהם.
תוצאות

ב-27 באוקטובר 1938, כשלושה שבועות לאחר פעולה זו, התנקשו ערבים בחייו של ראש העירייה היהודי של טבריה, זאכי אלחדיף.
בעקבות הטבח ארגון ההגנה הקים ועדת חקירה בראשות יוסף אבידר, שחשפה כשלים רבים בהגנת העיר והמליצה על צעדים שיש לנקוט. מיכל גרבוביץ, תושבת העיר עזרה לפעילי ההגנה לחשוף פעילות עוינת של ערבים בעיר.
הנצחה

אבן זכרון שהונחה במורד רחוב הרצל ליד אחד הבתים בו היו נרצחים
פסל במרכז כיכר "לא תרצח" במורד רחוב הרצל (צד אחד)
פסל במרכז כיכר "לא תרצח" במורד רחוב הרצל (צד שני)
אחד מהבתים ברחוב הרצל בהם נרצחו תושבים (בית מקורי). המבנה משמש כיום כשטיבלך חסידי
לקריאה נוספת

ספר תולדות ההגנה, כרך ב' חלק שני, הוצאת משרד הביטחון, 1973
ז'וניור צ'מאדו

ז'וניור בפטיסט צ'מאדו (בצרפתית ובאנגלית: Junior Baptiste Tchamadeu; נולד ב-22 בדצמבר 2003 בלונדון שבאנגליה) הוא כדורגלן אנגלי המשחק בעמדת המגן הימני בקבוצת סטוק סיטי מהפוטבול ליג צ'מפיונשיפ ובנבחרת קמרון.
קריירת מועדונים

צ'מאדו גדל במחלקות הנוער של צ'רלטון את'לטיק וקולצ'סטר יונייטד. הוא ערך 82 הופעות ליגה במדי הקבוצה הבוגרת של קולצ'סטר יונייטד במסגרת הפוטבול ליג השנייה, בהן הבקיע ששה שערים.
ב-1 בספטמבר 2023 חתם צ'מאדו על חוזה לארבע שנים בסטוק סיטי מהפוטבול ליג צ'מפיונשיפ. ב-16 בספטמבר ערך את הופעת הבכורה שלו במועדון, בהפסד 1-0 לנוריץ' סיטי במסגרת המחזור השישי בליגה לעונת 2023/2024.
קריירה בין-לאומית

ב-17 בנובמבר 2023 ערך צ'מאדו את הופעת הבכורה שלו בנבחרת קמרון, בניצחון 3-0 על נבחרת מאוריציוס במסגרת מוקדמות מונדיאל 2026.
נכלל בסגל נבחרת קמרון לטורניר גביע אפריקה לאומות 2023.
הערות שוליים

↑  Tchamadeu checks in with Potters באתר הרשמי של סטוק סיטי, 1 בספטמבר 2023 (באנגלית)
↑  Liste des Lions Indomptables sélectionnés pour la CAN 2023 בחשבון הפייסבוק הרשמי של פדרציית הכדורגל הקמרונית, 28 בדצמבר 2023 (בצרפתית)
| נבחרת קמרון – גביע אפריקה לאומות 2023 |
| --- | --- | --- |
|  1 אונדואה •  2 מוקודי •  3 אנגמלאו •  4 וו •  5 טולו •  6 קמן •  7 אנז'י •  8 זמבו אנגיסה •  9 מגרי •  10 אבובקאר •   11 נקודו •  12 טוקו אקמבי • 13 אטבה •  14 צ'מאדו • 15 גונסאלס • 16 אפאסי • 17 נייו • 18 יונגווה • 19 מומבניה • 20 אליוט • 21 קסטלטו • 22 אנצ'אם • 23 אנגפנדואטנבו • 24 אוננה • 25 בוקלה • 26 צ'אטו • 27 דואלה • מאמן: סונג |  1 אונדואה •  2 מוקודי •  3 אנגמלאו •  4 וו •  5 טולו •  6 קמן •  7 אנז'י •  8 זמבו אנגיסה •  9 מגרי •  10 אבובקאר •   11 נקודו •  12 טוקו אקמבי • 13 אטבה •  14 צ'מאדו • 15 גונסאלס • 16 אפאסי • 17 נייו • 18 יונגווה • 19 מומבניה • 20 אליוט • 21 קסטלטו • 22 אנצ'אם • 23 אנגפנדואטנבו • 24 אוננה • 25 בוקלה • 26 צ'אטו • 27 דואלה • מאמן: סונג | קמרון |
סעדי יוסף

| --- | --- |

 לידה:  1934 בצרה, עיראק 
 פטירה:  13 ביוני 2021 (בגיל 87 בערך) לונדון, הממלכה המאוחדת 
 מדינה:  עיראק 
 מקום קבורה:  בית הקברות הייגייט 
 מקום לימודים:  College of Education Ibn Rushd University of Baghdad 
 שפות היצירה:  ערבית, אנגלית 
 
סעדי יוּסף (ערבית:سعدي يوسف; ‏1934 – 13 ביוני 2021) היה משורר, סופר, מוציא לאור ועיתונאי עיראקי. הוא פרסם שלושים כרכי שירה בנוסף לשבעה ספרי פרוזה.
חייו

נולד באבו אל-אלחציב ליד בצרה. למד ספרות ערבית בבגדד. עסק בהוראה ובעיתונות. הוא הושפע מהשירה החופשית של שאת'ל טאקה ועבד אל-ווהאב אל-ביאתי. היה מעורב בפוליטיקה מגיל צעיר. באותה תקופה, עבודתו הושפעה מאוד מהאהדה לסוציאליזם ולפאן-ערביות, אך מאז שירתו קיבלה תפנית לירית יותר מופנמת. הוא גם תרגם יצירות ידועות לערבית, בהן מליח ג'וודט אנדאי, פדריקו גארסיה לורקה, וולט ויטמן וקונסטנדינוס קוואפיס. סעדי סבל הרבה מהממשל בעיראק בעקבות דעותיו השמאלניות והוא חי רוב חייו בגלות. בעקבות גלותו מעיראק, יוסף חי במדינות רבות, כולל אלג'יריה, לבנון, צרפת, יוון, קפריסין, והתגורר בלונדון עד מותו.
בשנת 2004 הוענק ליוסף פרס הסולטן אל אוויס (אנ') לשירה. בשנת 2014 נאסר על שיריו של יוסף להיכלל בתוכנית הלימודים של בית הספר הכורדי על ידי הממשלה האזורית של כורדיסטן על רקע שיר מסוים שבו הוא התייחס לכורדיסטן כ"קרדיסטן", שמתורגם באופן חופשי ל"קוף-איסטן".
הוא קבור בצד המזרחי של בית הקברות הייגייט.
תרגומים

ספריו תורגמו לשפות רבות בהן אנגלית, איטלקית, צרפתית וגרמנית.
חלק משיריו תורגמו לעברית על ידי ששון סומך, יאיר חורי, סלמאן מצאלחה ואליהו מנצור.
סער הרשע

"סער הרשע" או "ורשויאנקה" (בפולנית: Warszawianka; מילולית "שיר של ורשה") הוא שיר פולני סוציאליסטי מהפכני שנכתב בין השנים 1879 ו-1883 על ידי הפולני וואצלב שווייצריצקי והולחן על ידי המשורר יוזף פלאווינסקי. שם השיר הוא הרמז מכוון לשיר מוקדם יותר בעל אותו שם משנת 1831 וכדי להבחין בינם קוראים לראשון ורשויאנקה של 1831 (Warszawianka 1931 roku) ולשני ורשויאנקה של 1905 (Warszawianka 1905 roku). האחרון נקרא כך כאשר אומץ כהמנון הפגנות הפועלים במהפכה של 1905–1907 שפרצו עקב טבח 30 פועלים בהפגנות האחד במאי של 1905 בורשה.
לפי גרסה אחת, המשורר הפולני וואצלב סוויצ'יצקי כתב את השיר ב-1879 בזמן שנשפט למשפט עקב פעילות מהפכנית. הגרסה השנייה טוענת כי סוויצ'יצקי כתב אותו ב-1883 לאחר שחזר מגלות בסיביר. בתחילת העשור לאחר מכן הפך השיר לאחד ההמנונים המהפכניים הפופולריים ביותר בארץ הוויסלה. השיר הולחן על ידי פלאווינסקי, שחלק תא עם סוויצ'יצקי. הלחן הושפע חלקית משיר מרד הינואר "Marsz Żuawów".
מילים וגרסאות

מילות השיר הפולני תורגמו לשפות רבות, ביניהן פארואזית, איסלנדית, אסטונית, בנגלית ובורמזית.
השיר תורגם לרוסית ב-1897 על ידי גלב קז'יז'אנובסקי, מהגרסה הרוסית צונזרו כל המילים המבטאות קשר לורשה בשל איום על הלאומיות הרוסית והוחלפו במילים כלליות. למרות הצנזור, זכתה הגרסה הרוסית להצלחה גדולה, וממנה תורגמו גרסאות רבות לשפות רבות, בכללן בעברית.
מילים

מחבר הגרסה העברית אינו ידוע.
| עברית | פולנית |
| --- | --- |
סַעַר הָרֶשַׁע יֵילִיל עַל רָאשֵׁינוּ  כֹּחַ הָאֹפֶל – יִשְׁחַק כַּבַּרְזֶל  קְרָב אַחֲרוֹן נֶאֱסֹר עַל אוֹיְבֵינוּ  עוֹד גּוֹרָלֵנוּ יְכַס עֲרָפֶל    הָנִיפוּ דִּגְלֵנוּ, דִּגְלֵנוּ הָנִיפוּ  אַל חִיל אַל מֹרֶךְ,  אַחִים נִתְעוֹדֵד.  תֶּחֱזַקְנָה יָדֵינוּ,  יִשַּׁר מִפְעָלֵנוּ  הָלְאָה קָדִימָה –  הָעָם הָעוֹבֵד.    מֵת בָּרָעָב הַפּוֹעֵל בְּיָמֵינוּ.  הַאִם נַחֲרִישָׁה אַחִים וְנִדֹּם?  אֶת הָעֵינַיִם, עֵינֵי גִּבּוֹרֵינוּ,  הַאִם לְהַחְרִישׁ יוּכַל הַגַּרְדֹּם?    הָנִיפוּ דִּגְלֵנוּ...  : Śmiało podnieśmy sztandar nasz w górę!  Choć burza wrogich żywiołów wyje,  Choć nas dziś gnębią siły ponure,  Chociaż niepewne jutro niczyje...  O!... bo to sztandar całej ludzkości,  To hasło święte, pieśń zmartwychwstania,  To tryumf pracy — sprawiedliwości,  To zorza wszystkich ludów zbratania.    Naprzód, Warszawo!  Na walkę krwawą,  Świętą a prawą!  Marsz, marsz, Warszawo!x2    Dziś, gdy roboczy lud ginie z głodu,  Zbrodnią w rozkoszy tonąć, jak w błocie;  I hańba temu, kto z nas za młodu  Lęka się stanąć choć na szafocie!  Nikt za ideę nie ginie marnie,  Z czasem zwycięża Chrystus Judasza!  Niech święty ogień młodość ogarnie,  Choć wielu padnie — lecz przyszłość nasza!    Naprzód, Warszawo!  Na walkę krwawą,  Świętą a prawą!  Marsz, marsz, Warszawo!    Hura!... zerwijmy z carów korony,  Gdy ludy dotąd chodzą w cierniowej;  I w krwi zatopmy nadgniłe trony,  Spurpurowione we krwi ludowej!...  Ha!... zemsta straszna dzisiejszym katom,  Co wysysają życie z milionów!...  Ha!... zemsta carom i plutokratom!  A przyjdzie żniwo przyszłości plonów!    Naprzód, Warszawo!  Na walkę krwawą,  Świętą a prawą!  Marsz, marsz, Warszawo!
ויליאם גאו

| --- | --- |

 לידה:  20 בפברואר 2003 (בן 21) הממלכה המאוחדת קרוידון, לונדון, הממלכה המאוחדת
 שם לידה:  William Gao Hardy 
 מדינה:  הממלכה המאוחדת
 תקופת הפעילות:  מ-2016
 עיסוק:  שחקן, מוזיקאי
 מקום לימודים:  Trinity School 
 פרופיל ב-IMDb
 
ויליאם גאו (באנגלית: William Gao, בסינית: 高鑫, פין-יין: Gāo Xīn; נולד ב-20 בפברואר 2003) הוא שחקן ומוזיקאי אנגלי. הוא ידוע בתפקידו כטאו ז'ו בסדרת הטלוויזיה "עוצר נשימה" המשודרת בנטפליקס, שעבורו היה מועמד לפרס אמי לתוכניות לילדים ולמשפחה בקטגוריית שחקן המשנה הטוב ביותר.
גאו חבר בצמד מוזיקלי בשם Wasia Project, יחד עם אחותו הצעירה אוליביה הארדי. במאי 2022 יצא לאור המיני-אלבום הראשון שלהם, How Can I Pretend?.
ראשית חייו

גאו נולד ב-20 בפברואר 2003 בדרום קרוידון שבדרום לונדון, לונדון, הממלכה המאוחדת. אביו אנגלי ואמו סינית שעברה לגור באנגליה בשנות העשרים לחייה. הוא למד בבית הספר טריניטי (Trinity School), שם סיים את לימודיו בשנת 2022, ולמד במגמות סינית, מוזיקה ודרמה במסגרת בחינות ה-A-level. מאז גיל 11 הוא מנגן בפסנתר קלאסי, והיה חבר במקהלת הבנים של בית הספר טריניטי. במאי 2019 הוא הצטרף לתיאטרון הנוער הלאומי (אנ') הממוקם בלונדון.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2022–הווה | עוצר נשימה | טאו שו | תפקיד ראשי (3 עונות); 24 פרקים |
פילמוגרפיה > תיאטרון

| שנה | מחזה | תפקיד | אולם | הערות |
| --- | --- | --- | --- | --- |
| 2016 | Shakespeare at 400 | פַּק | רויאל פסטיבל הול |  |
| 2016 | חלום ליל קיץ | קאבווב | גליינבון (Glyndebourne) |  |
| 2022 | The Trials | זאנדר | דונמר וורהאוס (Donmar Warehouse) |  |
פרסים ומועמדויות

| פרס | שנה | קטגוריה | מועמד (ים) | תוצאה | הערה |
| --- | --- | --- | --- | --- | --- |
| פרסי אמי לתוכניות לילדים ולמשפחה | 2022 | שחקן המשנה הטוב ביותר | עוצר נשימה | מועמדות |  |
| Gay Times Honours | 2022 | פריצת דרך על המסך | עוצר נשימה | זכייה |  |
הערות שוליים

↑  Schneider, Michael (בנובמבר 2022). "Netflix Leads First-Ever Children's & Family Emmy Nominations Tally". Variety. נבדק ב-1 בנובמבר 2022. {{cite web}}:  (עזרה)
↑  "The Wasia Project". Hotvox. נבדק ב-22 במאי 2022. {{cite web}}:  (עזרה)
↑  Bhutani, Pankhuri (1 ביוני 2022). "William Gao". Revamp. נבדק ב-7 ביוני 2022. {{cite journal}}:  (עזרה)
↑  Dodson, Claire (22 באפריל 2022). "Meet the Charming Cast of Netflix's "Heartstopper"". Teen Vogue. נבדק ב-22 במאי 2022. {{cite journal}}:  (עזרה)
↑  "Rising Stars: William Gao". The Media Eye. 10 במאי 2022. נבדק ב-7 ביוני 2022. {{cite web}}:  (עזרה)
↑  O'Connor, Tara (22 ביוני 2021). "Netflix drama Heartstopper to feature Croydon teenager". My London. נבדק ב-14 ביולי 2021. {{cite web}}:  (עזרה)
↑  Palmer, Hayley (7 במאי 2022). "Mixed Asian Media–William Gao on Heartstopper, Fusion Music, and Newfound Fame". Mixed Asian Media. נבדק ב-22 במאי 2022. {{cite web}}:  (עזרה)
↑  "Trinity sixth-former lands role in Netflix's latest teen series". Inside Croydon. 16 ביוני 2021. נבדק ב-14 ביולי 2021. {{cite web}}:  (עזרה)
↑  Carpio, Aurora Rose Dawn (11 ביוני 2022). "Artist Spotlight: Netflix Heartstopper actor Will Gao and sister Olivia Hardy on their band Wasia Project". EnVi. נבדק ב-21 ביוני 2022. {{cite web}}:  (עזרה)
↑  "Trinity Boys Choir enjoy busy festive season". Trinity. 10 בינואר 2020. נבדק ב-14 ביולי 2021. {{cite web}}:  (עזרה)
↑  "Trinity Steinway Scholar Announced". Trinity. 5 באוקטובר 2018. נבדק ב-14 ביולי 2021. {{cite web}}:  (עזרה)
↑  "Sixth Form student performs on live session with National Youth Theatre members". Trinity. 23 ביוני 2020. נבדק ב-14 ביולי 2021. {{cite web}}:  (עזרה)
↑  Miraglia, Vanessa (22 באפריל 2022). "Will Gao" (PDF). Viewties. נבדק ב-7 ביוני 2022. {{cite journal}}:  (עזרה)
↑  Millward, Tom (29 ביוני 2022). "Heartstopper's Joe Locke and William Gao among the cast of The Trials at Donmar Warehouse". WhatsOnStage. נבדק ב-1 ביולי 2022. {{cite web}}:  (עזרה)
↑  Matt Webb, Mitovich (1 בנובמבר 2022). "Emmys: Mysterious Benedict Society, Sneakerella, Heartstopper, Sweet Tooth Lead Children's & Family Nominees". TVLine. נבדק ב-1 בנובמבר 2022. {{cite news}}:  (עזרה)
↑  Clark, Conor (25 בנובמבר 2022). "GAY TIMES HONOURS 2022: Here are all your winners". Gay Times. נבדק ב-25 בנובמבר 2022. {{cite web}}:  (עזרה)
הפארק הלאומי טרנגירה

| --- | --- |

 מידע כללי
 תאריך הקמה:  1970 
 נתונים ומידות
 שטח:  2,615.8 קילומטר רבוע
 מיקום
 מדינה:  טנזניה טנזניה
 מיקום:  Dodoma Region, מניארה 
 קואורדינטות:  4°00′00″S 35°58′43″E﻿ / ﻿4°S 35.978611111111°E﻿ / -4; 35.978611111111
 אתר רשמי
  (למפת טנזניה מוגדלת) דודומה דאר א-סלאם זנזיבר סיטי ארושה קילימנג'רו מוואנזה מביה קיגומה מטווארה קניה אוגנדה רואנדה בורונדי זמביה רפוב. דמוק. קונגו  מלאווי מוזמביק האוקיינוס ההודי הפארק הלאומי טרנגירה(למפת טנזניה רגילה) דודומה דאר א-סלאם זנזיבר סיטי ארושה קילימנג'רו מוואנזה מביה קיגומה מטווארה קניה אוגנדה רואנדה בורונדי זמביה רפוב. דמוק. קונגו  מלאווי מוזמביק האוקיינוס ההודי הפארק הלאומי טרנגירה
 
הכניסה לפארק טרנגירה
הפארק הלאומי טרנגירה (באנגלית: Tarangire National Park) הוא פארק לאומי באזור מניארה שבטנזניה. הפארק קרוי על שם נהר טרנגירה, שחוצה את הפארק. נהר טרנגירה הוא מקור המים המתוקים הראשי לבעלי החיים הפראיים בפארק, בעיקר בעונת היובש, אז מתרכזים בפארק אלפי בעלי חיים מהאזורים הסובבים.
הפארק מתפרס על שטח של כ-2,850 קילומטרים רבועים.